കൊല്ലംചെങ്ങന്നൂര് ബസ് കോട്ടയം വരെ നീട്ടും കുണ്ടറ: കിഴക്കേകല്ലട വഴി കൊല്ലം ചെങ്ങന്നൂര് റൂട്ടില് സര്വീസ് നടത്തുന്ന കെഎസ്ആര്ടിസി ഫാസ്റ്റ് പാസഞ്ചര് ബസ് സര്വീസ് കോട്ടയം വരെ നീട്ടുന്നതിന് ചീഫ് ഓഫീസില് നിന്നും അനുമതി ലഭിച്ചതായി ഡിടിഒ ജില്ലാ വികസന സമിതി യോഗത്തില് അറിയിച്ചു. ജില്ലാ വികസന സമിതിയില് കൊടിക്കുന്നില് സുരേഷ് എംപിയുടെ പ്രതിനിധി എബ്രഹാം സാമുവല് ഈ ആവശ്യം ഉന്നയിച്ചതിന്റെ അടിസ്ഥാനത്തിലാണ് തീരുമാനം അറിയിച്ചത്. കുണ്ടറ, പേരയം, കിഴക്കേകല്ലട, ഭരണിക്കാവ് നി വാസികള്ക്ക് യാത്രാസൗകര്യം മെച്ചപ്പെടുത്തുന്നതിന് ചെങ്ങന്നൂര് കെഎസ്ആര്ടിസി ഫാസ്റ്റ് പാസഞ്ചര് കോട്ടയം വരെ നീട്ടിയത് ഏറെ സഹായകമാകും. ഇന്ന് മുതല് സര്വീസ് ആരംഭിക്കും. രാവിലെ ആറിന് കൊല്ലത്തു നിന്ന് കോട്ടയത്തേക്കും വൈകുന്നേരം അഞ്ചിന് തിരികെ കൊല്ലത്തേക്കും സര്വീസ് നടത്തും.